**Robert Kolar** (Rijeka, 16. listopada 1969.), hrvatski je operni pjevač, bariton.

Život
-----

Završio je 1992. godine srednjoškolsko glazbeno obrazovanje (solo pjevanje) u Srednjoj muzičkoj školi "Ivana Matetića Ronjgova" u klasi prof. Margarete Togunjac. Iste godine upisuje studij solo pjevanja na Muzičkoj akademiji u Zagrebu u klasi prof. Zdenke Žabčić-Hesky.

Glazbena karijera
-----------------

Od 1992. član je Zagrebačkog opernog studija, a debitirao je 1993. godine u Gradskom kazalištu Komedija, pjevajući Eneja u operi *Didona i Enej* H. Purcella. 1996. godine diplomirao je solo pjevanje na Muzičkoj Akademiji u Zagrebu u klasi prof. Zdenke Žabčić-Hesky. Usavršavao se kod primadone Dunje Vejzović. Od 1997. - 2012. solist je opere Hrvatskog narodnog kazališta Ivana Zajca u Rijeci.

Izuzev kao operni pjevač djeluje i na koncertnim podijima gdje kao solist sudjeluje u izvedbama komornih djela, misa, requiema, i to od skladbi baroknih autora do skladatelja našeg stoljeća.

Kao solist nastupa i u drugim kazalištima te na koncertnim podijima u Hrvatskoj i inozemstvu:   

HNK u Zagrebu, Slovensko narodno gledališče Ljubljana, Narodno pozorište Sarajevo, HNK Split, HNK Varaždin, Varaždinske barokne večeri, Zadarski ljetni festival, Dubrovačke ljetne igre, Gradsko kazalište Komedija, Koncertna dvorana Vatroslav Lisinski, Krčko ljeto, Riječke ljetne noći, Histria festival, Organum Histrie... 

Kao solo bariton nastupao je s Hrvatskim baroknim ansamblom, Zborom HRT-a, Akademskim zborom "Ivan Goran Kovačić", Riječkim oratorijskim zborom "Ivan Matetić Ronjgov", ansamblom "Collegium musicum Fluminense", Riječkim komornim orkestrom, Zagrebačkom filharmonijom, Riječkom filharmonijom, Simfonijskim orkestrom Hrvatske radio televizije, Ukrajinskim državnim simfonijskim orkestrom, Dubrovačkim simfonijskim orkestrom, Evropskim orkestrom Medicinara... 

U toku svojeg umjetničkog djelovanja surađivao je sa svim eminentnim hrvatskim dirigentima, među kojima su: Nikša Bareza, Pavle Dešpalj, Vladimir Kranjčević, David Stefanutti, Saša Britvić, Vjekoslav Šutej, Nada Matošević, Ivan Repušić, Miroslav Belamarić, Zoran Juranić, Mladen Tarbuk, Dušan Prašelj, Veseljko Barešić, Ivo Lipanović, Miroslav Homen, Eddi di Naddai, Igor Švara...  
Dobitnik je Specijalnog priznanja Milan Pihler koje najuspješnijim opernim pjevačima dodjeljuje NK Ivan Zajca.

Nominiran i je za nagradu Hrvatskog glumišta za ulogu Michoneta u operi F. Cilea: "Adriana Lecovreur".

Snimio je nosač zvuka sa umjetnicima iz Hrvatske i Italije za "Academia Lirica Rotariana" Laboratorio Lirico Europeo iz Milana, koji je distribuiran po zemljama Evropske unije. 

Snimio je dva nosača zvuka sa ansamblom Vox Caelestis "Sakralna glazba riječkih skladatelja" te "Hrvatska solo popjevka" sa svojom suprugom mezzosopranisticom Kristinom Kolar.

Uloge
-----

* H. Purcell:

- *Didona i Enei* (Enei)   

- *Fairy Queen*   

- *Rinaldo* (Argante)

* A. Salieri:

- *Prvo glazba zatim riječi* (Pjesnik)

* G. Paisiello:

- *Barbiere di Siviglia* (Figaro)

* M. Belamarić:

- *Priče iz bečke šume* (Oskar)

* G. Puccini:

- *Madame Buterfly* (Scharples)   

- *Tosca* (crkvenjak)

* J. Strauss:

- *Šišmiš* (dr. Falke) 

* G. Donizetti:

- *Ljubavni napitak* (Belcore)   

- *Lucia di Lamermoor* (lord Enrico Aston)

* G. Verdi:

- *Nabucco* (Nabucco)   

- *La traviata* (Germont)

* Ivan Zajc:

- *Lizinka* (Vasilij)   

- *Amelija* (Corrado)   

- *Momci na brod* (Marko)   

- *Zlatka* (Pero)   

- *Nikola Šubić Zrinjski* (Pero)

* W. A. Mozart:

- *Cosi fan Tutte* (Guglielmo)

* G. Rossini:

- *Il Signore Bruschino* (Filiberto)   

- *Il Barbiere di Siviglia* (Figaro)   

- *Turco in Italia* (Poeta)

* Frano Parać:

- *Judita* (Vagav)

* Alfi Kabiljo:

- *Casanova u Istri* (dr. Valerio)

* J. Gotovac:

- *Ero sa onoga svijeta* (mlinar Sima)

* B. Bjelinski:

- *Pčelica Maja* (pauk Hanibal)

* B. Papandopulo:

- *Sunčanica* (Kizlar Aga)

* Francesco Cilea:

- *Adriana Lecovreur* (Michonnet)

* Pietro Mascagni:

- *Cavelleria Rusticana* (Alfio)

* R. Leoncavallo:

- *Pagliacci* (Silvio)

* P. I. Čajkovski:

- *Evgenij Onegin* (Onjegin) (NP Sarajevo)

Koncertni repertoar
-------------------

* Carl Orff:

- *Carmina Burana*

* Gabriel Faure:

- *Requiem*

* Franz Schubert:

- *G-major Messe*

* Johann Sebastian Bach:

- *Caffee cantata*   

- *Liebster jesu mein verlangen*   

- *Ich habe genung*   

- *Matheus Passion*